KOMISSION PÄÄTÖS,
tehty 18 päivänä lokakuuta 1994,
tietyillä yhteisön rannikkoalueilla puomitroolin käyttöluvan omaavien kahdeksan metrin kokonaispituuden ylittävien alusten luettelosta annetun asetuksen (ETY) N:o 55/87 liitteessä olevan luettelon tiettyjen tietojen muuttamisesta (94/719/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä kalavarojen teknisistä säilyttämistoimenpiteistä 7 päivänä lokakuuta 1986 annetun neuvoston asetuksen (ETY) N:o 3094/86 (), sellaisena kuin se on viimeksi muutettuna asetuksella (ETY) N:o 3919/92 (),
ottaa huomioon tietyillä yhteisön rannikkoalueilla puomitroolin käyttöluvan omaavien kahdeksan metrin kokonaispituuden ylittävien alusten luettelosta 30 päivänä joulukuuta 1986 annetun asetuksen (ETY) N:o 55/87 (), sellaisena kuin se on viimeksi muutettuna asetuksella (ETY) N:o 3410/93 (), ja erityisesti sen 3 artiklan,
sekä katsoo, että
kyseisen jäsenvaltion viranomaiset ovat pyytäneet muutoksia asetuksen (ETY) N:o 3094/86 9 artiklan 3 kohdan b alakohdassa säädetyssä luettelossa oleviin tietoihin; näissä pyynnöissä on kaikki tiedot, joiden mukaan asetuksen (ETY) N:o 55/87 3 artiklassa tarkoitetut pyynnöt ovat perusteltuja; näiden tietojen arviointi osoittaa niiden olevan edellä mainitun säännöksen mukaisia, ja sen vuoksi olisi muutettava mainitun asetuksen liitteessä olevia tietoja,
ON TEHNYT TÄMÄN PÄÄTÖKSEN:
1 artikla
Muutetaan asetuksen (ETY) N:o 55/87 liitteessä olevat tiedot tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 18 päivänä lokakuuta 1994.